נייתן ליין

נייתן ליין (באנגלית: Nathan Lane; נולד ב-3 בפברואר 1956) הוא שחקן תיאטרון וקולנוע אמריקאי.

הוא ידוע בעיקר בזכות תפקידיו כאלברט בסרט "כלוב הציפורים" וכמקס ביאליסטוק במחזמר "המפיקים". כמו כן, ליין דיבב את דמותו של טימון בסרט "מלך האריות".

ליין היה מועמד שש פעמים לפרס טוני ומתוכם זכה בשלושה, על תפקידיו במחזות "דבר מצחיק קרה לי בדרך לפורום" (1996), "המפיקים" (2001) ו"מלאכים באמריקה" (2018). ליין זכה גם בפרס אוליבייה. בנוסף, הוא היה מועמד לשמונה פרסי אמי לבידור בפריים טיים וזכה מתוכם באחד, היה מועמד לשלושה פרסי אמי לבידור בשעות היום וזכה מתוכם בשניים, והיה מועמד פעמיים לפרס גלובוס הזהב. כמו כן, נכנס להיכל התהילה של התיאטרון האמריקאי (אנ').

ביוגרפיה
 ראשית חייו 
ג'וזף ליין (Joseph Lane) נולד בג'רזי סיטי, ניו ג'רזי, הבן השלישי למשפחה קתולית. לו שני אחים. אביו מת כתוצאה מאלכוהוליזם כאשר ליין היה בן 11, ואימו הייתה חולה בהפרעה דו-קוטבית. ליין למד בבית ספר קתולי בצעירותו, ובתיכון ישועי.

בשנות ה-70, התקבל ללימודי דרמה באוניברסיטת סנט ג'וזף בפילדלפיה, אך ביומו הראשון הבין כי המלגה שקיבל לא תכסה את הוצאותיו כתלמיד, ולכן פרש מהלימודים ועבר לניו יורק במטרה לעבוד ולהתחיל לשחק. כשנרשם לאגודת השחקנים, נרשם תחת השם נייתן ליין, כהוקרה לדמות נתן דיטרויט במחזמר "ברנשים וחתיכות", כי השם ג'ו ליין היה תפוס.

 קריירה 
 1982–1989 
בשנת 1982, ליין הופיע בשלושה עשר פרקים בתפקיד ג'ונתן ברנס בסדרת הטלוויזיה "One of the Boys". באותה שנה ביצע את הופעת הבכורה שלו בתיאטרון, בכלל, ובברודוויי, בפרט, כשגילם את רולנד מול בהפקה המחודשת של המחזה הקומי "Present Laughter", אשר הועלתה בתיאטרון Circle in the Square, לצד ג'ורג' סי. סקוט וכריסטין לאטי. על תפקיד זה היה מועמד לפרס דרמה דסק לשחקן משנה יוצא מהכלל במחזה. הוא הופיע עם ההפקה עד לירידתה בינואר 1983.

בשנת 1983 גילם את הנסיך פרגוס בהפקה המקורית של המחזמר "מרלין" בברודוויי, אשר הועלתה בתיאטרון מארק הלינגר, לצד צ'יטה ריברה.

בשנת 1984 גילם את הארי בהפקת המחזמר "What About Luv?" באוף ברודוויי, אשר הועלתה בתיאטרון ג'ק לורנס. כמו כן, גילם את טוני לומפקין בהפקת המחזה "She Stoops to Conquer" באוף ברודוויי, אשר הועלתה תיאטרון טריפקלס.

בשנת 1985, ליין השתתף בתפקיד מורטי פרייס בפרק "Buddies" בסדרת הטלוויזיה "מיאמי מחלק מוסר". באותה שנה גילם את פומפיוס בהפקת המחזה "מידה כנגד מידה" באוף ברודוויי, אשר הועלתה בתיאטרון דלקורט. בנוסף, גילם את הקרפדה בהפקה המקורית של המחזמר "הרוח בערבי הנחל" בברודוויי, אשר הועלתה בתיאטרון נדרלנדר.

בשנת 1986 גילם את ניק פינצ'לינג בהפקת המחזה "The Common Pursuit" באוף ברודוויי, אשר הועלתה בתיאטרון פרומנייד.

בשנת 1987 גילם את הארווי ויטקרפט בהפקת המחזה "Claptrap" באוף ברודוויי, אשר הועלתה בניו יורק סיטי סנטר. באותה שנה השתתף בתפקיד הרולד אלן בסרט "עשבי פרא", בכיכובם של ג'ק ניקולסון ומריל סטריפ.

בין השנים 1987–1988 גילם את סטנלי בסיבוב ההופעות של המחזה "בדרך לברודוויי", מאת ניל סיימון.

בשנת 1988 גילם את ג'ונתן בלטון בהפקת המחזה "The Film Society" באוף ברודוויי, אשר הועלתה בתיאטרון מקגין-קזייל.

בשנת 1989 השתתף בתפקיד צ'רלי סורל בסרט "האחיות לימון", בכיכובן של דיאן קיטון וקרול קיין. באותה שנה גילם את ג'יימס טקסי בהפקת המחזמר "In a Pig's Valise" באוף ברודוויי, אשר הועלתה בתיאטרון קגין-קזייל. כמו כן, גילם את מנדי בהפקת המחזה "The Lisbon Traviata" באוף ברודוויי, אשר הועלתה בניו יורק סיטי סנטר.

בין השנים 1989–1990 שב לגלם את מנדי בהפקת המחזה "The Lisbon Traviata" באוף ברודוויי, אשר הועלתה הפעם בתיאטרון פרומנייד. על תפקיד זה זכה בפרס דרמה דסק לשחקן משנה יוצא מהכלל במחזה.

 1990–1999 
בשנת 1990, ליין גילם את דמויותיהם של ד"ר ג'ייסון פפר ושל יו גמבס בהפקת המחזה "הרגלים רעים" באוף ברודוויי, אשר הועלתה בני יורק סיטי סנטר. באותה שנה גילם את בו בסרט "ג'ו נגד הוולקנו", בכיכובם של טום הנקס ומג ראיין. כמו כן, גילם את הנרי מקניל בהפקה המקורית של המחזה "Some Americans Abroad" בברודוויי, אשר הועלתה בתיאטרון ויויאן באומונט.

בשנת 1991 גילם את סם טרומן בהפקת המחזה "Lips Together, Teeth Apart" באוף ברודוויי, אשר הועלתה בניו יורק סיטי סנטר. באותה שנה גילם את מר ברינק בהפקה המחודשת של המחזה הקומי "על זמן שאול" בברודוויי, אשר הועלתה בתיאטרון Circle in the Square, לצד ג'ורג' סי. סקוט. כמו כן, השתתף בתפקיד וולי תורמן בסרט "הוא אמר, היא אמרה", בכיכובם של קווין בייקון ואליזבת פרקינס, ובתפקיד טים בסרט "פרנקי וג'וני", בכיכובם של אל פצ'ינו ומישל פייפר.

בין השנים 1992–1993, הוא גילם את נתן דיטרויט בהפקה המחודשת של המחזמר "ברנשים וחתיכות" בברודוויי, אשר הועלתה בתיאטרון מרטין בק, לצד פיטר גלאגר, ויקטוריה קלארק, ארני סאבלה וג'יי קיי סימונס. על תפקיד זה זכה בפרס דרמה דסק ובפרס מעגל המבקרים החיצוני לשחקן ראשי יוצא מהכלל במחזמר, והיה מועמד לפרס טוני לביצוע הטוב ביותר על ידי שחקן ראשי במחזמר.

בשנת 1993 השתתף בתפקיד אד צ'פמן בסרט "החיים עם מייקי", בכיכובו של מייקל ג'יי. פוקס, וגילם פקיד קבלה בסרט "החיים לפי משפחת אדאמס".

בין השנים 1993–1994 גילם את מקס פרינס בהפקה המקורית של המחזה הקומי "Laughter on the 23rd Floor" בברודוויי, אשר הועלתה בתיאטרון ריצ'רד רודג'רס.

בשנת 1994 גילם את באז האוזר בהפקת המחזה "אהבה! אומץ! חמלה!" באוף ברודוויי, אשר הועלתה בניו יורק סיטי סנטר. באותה שנה דיבב את טימון בסרט "מלך האריות".

בשנת 1995 שב לגלם את באז האוזר בהפקה המקורית של המחזה "אהבה! אומץ! חמלה!" בברודוויי, אשר הועלתה בתיאטרון וולטר קר. על תפקיד זה זכה בפרס דרמה דסק לשחקן משנה יוצא מהכלל במחזה. כמו כן, השתתף בתפקיד פיל בפרק "Fool Me Once, Shame on You, Fool Me Twice..." בסדרת הטלוויזיה "פרייז'ר", על תפקיד זה היה מועמד לפרס אמי לבידור בפריים טיים לשחקן אורח יוצא מהכלל בסדרה קומית. הוא שב לדבב את טימון בעשרה פרקים בסדרת הטלוויזיה "טימון ופומבה". על תפקיד זה זכה בפרס אמי לבידור בשעות היום למבצע יוצא מהכלל בתוכנית אנימציה. ב-5 בנובמבר באותה שנה גילם את האריה הפחדן בקונצרט צדקה של "הקוסם מארץ עוץ", אשר הועלה במרכז לינקולן.

בשנת 1996 גילם את אלברט בסרט "כלוב הציפורים", לצד רובין ויליאמס, ג'ין הקמן ודיאן ויסט. על תפקיד זה היה מועמד לפרס הקומדיה האמריקאית, לפרס גלובוס הזהב, לפרס גילדת שחקני המסך, לפרס אגודת מבקרי הקולנוע של שיקגו, לפרס הסרטים והטלוויזיה של MTV ולפרס סטלייט. כמו כן, שב לדבב את טימון בסרט "מסביב לעולם עם טימון ופומבה", וגילם את נורמן בולנסקי בסרט הטלוויזיה "The Boys Next Door". ב-2 ביוני באותה שנה הנחה את טקס פרסי הטוני ה-50.

בין השנים 1996–1997, הוא גילם את פרולוגוס ופסדולוס בהפקה המחודשת של המחזמר "דבר מצחיק קרה לי בדרך לפורום", אשר הועלתה בתיאטרון סנט ג'יימס, לצד ארני סאבלה. על תפקיד זה זכה בפרס דרמה דסק ובפרס מעגל המבקרים החיצוני לשחקן ראשי יוצא מהכלל במחזמר ובפרס טוני לביצוע הטוב ביותר על ידי שחקן ראשי במחזמר.

בשנת 1997 גילם את ארני סמונץ בסרט "הצילו! עכבר בבית!". באותה שנה הנחה בפרק "נייתן ליין/ מטאליקה" בסדרת הטלוויזיה "סאטרדיי נייט לייב".

בשנת 1998 גילם את דייוויד מיזלנסקי בהפקת המחזה ""Mizlansky/Zilinsky or "Schmucks" באוף ברודוויי, אשר הועלתה בניו יורק סיטי סנטר. באותה שנה שב לדבב את טימון בסרט "מלך האריות 2: מלכות סימבה". בנוסף, השתתף בתפקיד נייתן טווילי בפרק "Good Old Reliable Nathan" בסדרת הטלוויזיה "משתגעים מאהבה". על תפקיד זה היה מועמד לפרס אמי לבידור בפריים טיים לשחקן אורח יוצא מהכלל בסדרה קומית.

בשנת 1999 דיבב את סנובל בסרט "סטיוארט ליטל", וגילם את פיל ובסטר בסרט "במבט ראשון", בכיכובם של ואל קילמר ומירה סורבינו.

בין השנים 1999–2000 דיבב את ג'ורג' בעשרים ושישה פרקים בסדרת הטלוויזיה "ג'ורג' ומרתה". על תפקיד זה היה מועמד לפרס אמי לבידור בשעות היום למבצע יוצא מהכלל בתוכנית אנימציה.

 2000–2009 
בשנת 2000, ליין גילם את שרידן וייטסייד בהפקה המחודשת של המחזה הקומי "The Man Who Came to Dinner", אשר הועלתה בתיאטרון אמריקן איירליינס, לצד ג'ין סמארט. כמו כן, השתתף בתפקיד אירווינג מנספילד בסרט "גדולה מהחיים", ודיבב את פריד בסרט "טיטאן". ב-4 ביוני באותה שנה השתתף כאורח מיוחד בטקס פרסי הטוני ה-54, לצד אלק בולדווין, קרול ברנט וקריסטין צ'נוות'.

בין השנים 2000–2002 דיבב את ספוט הלפרמן בשלושים וארבעה פרקים בסדרת הטלוויזיה "חיית המחמד של המורה". על תפקיד זה זכה בפרס אמי לבידור בשעות היום למבצע יוצא מהכלל בתוכנית אנימציה.

בין התאריכים 1–25 בפברואר 2001 גילם את מקס ביאליסטוק בהפקת קדם-ברודוויי של המחזמר "המפיקים", אשר הועלתה בתיאטרון קדילק פאלאס, שיקגו. הוא שב לגלם את הדמות בהפקה המקורית של המחזמר בברודוויי, אשר הועלתה בתיאטרון סנט ג'יימס, עם הצגות מקדימות החל ב-21 במרץ וערב הפתיחה ב-19 באפריל באותה שנה. ב-17 במרץ 2002 עזב את ההפקה. על תפקיד זה זכה בפרס דרמה דסק ובפרס מעגל המבקרים החיצוני לשחקן ראשי יוצא מהכלל במחזמר ובפרס טוני לביצוע הטוב ביותר על ידי שחקן ראשי במחזמר.

בשנת 2002 שב לדבב את סנובל בסרט "סטיוארט ליטל 2", גילם את וינסנט קראמלס בסרט "ניקולס ניקלבי", ואת איש דיסקו מסתורי בסרט "אוסטין פאוורס - גולדממבר". כמו כן, השתתף בתפקיד בובי פיין בפרק "I Love a Charade" בסדרת הטלוויזיה "סקס והעיר הגדולה". באותה שנה הליגה ההומו-לסבית נגד השמצה העניקה לו את פרס ויטו רוסו.

בשנת 2003 השתתף בתפקיד שחקן אורח מסתורי בהצגות המקדימות להפקה המקורית של הקומדיה "The Play What I Wrote" בברודוויי, אשר הועלתה בתיאטרון ליסיום, לצד זואי קולדוול, רוג'ר מור וליאם ניסן. באותה שנה גילם את דלטון טרומבו בהפקה של המחזה "Trumbo: Red White and Blacklisted" באוף ברודוויי, אשר הועלתה בתיאטרון וסט סייד.

בין ה-30 בדצמבר 2003 עד ה-4 באפריל 2004 שב לגלם את מקס ביאליסטוק בהפקת המחזמר "המפיקים" בברודוויי, אשר הועלתה בתיאטרון סנט ג'יימס.

בשנת 2004 גילם את בן באטלי בהפקה של המחזה "באטלי", אשר הועלתה בחברת תיאטרון האנינגטון, בוסטון. ב-6 ביוני באותה שנה השתתף בטקס פרסי הטוני ה-58, לצד לורה ליני, הלן מירן, בילי ג'ואל ונוספים. הוא גילם את דיוניסוס בהפקה המקורית של המחזמר "הצפרדעים" בברודוויי, פרי עיבודו של ליין עם מילים ולחן מאת סטיבן סונדהיים, אשר הועלתה בתיאטרון ויויאן באומונט. כמו כן, דיבב את ספוט וסקוט בסרט "חיית המחמד של המורה", ושב לדבב את טימון בסרט "מלך האריות 3: האקונה מאטאטה". בנוסף, השתתף בתפקיד עצמו בפרק "Opening Night" בסדרת הטלוויזיה "תרגיע", ובתפקיד קונץ בפרק "White Box" בסדרת הטלוויזיה "פשוט נהדרת". ב-22 באוקטובר 2004 שב לגלם את מקס ביאליסטוק בהפקת המחזמר "המפיקים", אשר הועלתה בתיאטרון דרורי ליין, וסט אנד. הוא עזב את ההפקה בדצמבר באותה שנה, לאחר שסבל משתי פריצות דיסק. על תפקיד זה זכה בפרס אוליבייה לשחקן הטוב ביותר במחזמר.

ב-5 ביוני 2005, הוא השתתף בטקס פרסי הטוני ה-59, לצד אליסון ג'ני, ג'יימס ארל ג'ונס, אידינה מנזל ונוספים.הוא גילם את לו ננקל בהפקת המחזה "Dedication or the Stuff of Dreams" באוף ברודוויי, אשר הועלתה בתיאטרון A. על תפקיד זה היה מועמד לפרס דרמה דסק לשחקן ראשי יוצא מהכלל במחזה. כמו כן, שב לגלם את מקס ביאליסטוק בסרט "המפיקים", אשר מבוסס על המחזמר. על תפקיד זה היה מועמד לפרס גלובוס הזהב לשחקן הטוב ביותר בסרט מוזיקלי או בקומדיה. בסתיו באותה שנה גילם את הנראטי בסדנא של המחזמר "תפוס אותי אם תוכל", אשר התקיימה בניו יורק.

בין ה-25 באוקטובר 2005 ל-4 ביוני 2006 גילם את אוסקר מדיסון בהפקה המחודשת של המחזה "הזוג המוזר" בברודוויי, אשר הועלתה בתיאטרון ברוקס אטקינסון.

בין ה-25 באוקטובר 2006 ל-14 בינואר 2007 שב לגלם את בן באטלי בהפקה המחודשת של המחזה "בטאלי" בברודוויי, אשר הועלתה בתיאטרון בות.

בין התאריכים 16–27 ביולי 2007 שב לגלם את הנראטי בסדנא של המחזמר "תפוס אותי אם תוכל", אשר התקיימה בניו יורק. באותה שנה הופיע בתפקיד עצמו בסרט התיעודי "טרומבו", והשתתף בתפקיד אדי דונגי בפרק "The Fighting Irish" בסדרת הטלוויזיה "רוק 30".

בשנת 2008, הוא גילם את צ'ארלס סמית בהפקה המקורית של המחזה הקומי "נובמבר" בברודוויי, אשר הועלתה בתיאטרון אתל ברימור. באותה שנה השתתף בתפקיד ארט קרמב בסרט "אולי תתבגר?", בכיכובו של קווין קוסטנר.

בשנת 2009 גילם את אסטראגון בהפקה המחודשת של המחזה "מחכים לגודו" בברודוויי, אשר הועלתה בסטודיו 54, לצד ג'ון גודמן. על תפקיד זה היה מועמד לפרס מעגל המבקרים החיצוני לשחקן ראשי יוצא מהכלל במחזה. באותה שנה דיבב את האמג בסרט "אסטרו בוי".

בין השנים 2009–2010 גילם את גומז אדמס בהפקת הבכורה העולמית של המחזמר "משפחת אדמס", אשר התקיימה בתיאטרון אוריינטל, שיקגו.

 2010–2019 
בשנת 2010, ליין גילם את דוד אלברט בסרט "מפצח האגוזים".

בין השנים 2010–2011 שב לגלם את גומז אדמס בהפקה המקורית של המחזמר "משפחת אדמס" בברודוויי, אשר הועלתה בתיאטרון לונט פונטיין. על תפקיד זה היה מועמד לפרס דרמה דסק ולפרס מעגל המבקרים החיצוני לשחקן ראשי יוצא מהכלל במחזמר.

בין השנים 2010–2019 גילם את פפר זלצמן בעשרה פרקים בסדרת הטלוויזיה "משפחה מודרנית". על תפקיד זה היה מועמד שלוש פעמים לפרס אמי לבידור בפריים טיים לשחקן אורח יוצא מהכלל בסדרה קומית.

בשנת 2012 השתתף בתפקיד ברייטון בסרט "מראה מראה: הסיפור האמיתי", בכיכובן של ג'וליה רוברטס ולילי קולינס.

בין השנים 2012–2014, הוא גילם את קלארק היידון בחמישה עשר פרקים בסדרת הטלוויזיה "האישה הטובה". על תפקיד זה היה מועמד שלוש פעמים לפרס אמי לבידור בפריים טיים לשחקן אורח יוצא מהכלל בסדרת דרמה.

בשנת 2013 גילם את צ'ונסי בהפקה המקורית של המחזה "The Nance" בברודוויי, אשר הועלתה בתיאטרון ליסיום. על תפקיד זה היה מועמד לפרס טוני ולפרס דרמה דסק, וזכה בפרס מעגל המבקרים החיצוני ובפרס ליגת הדרמה. באותה שנה גילם את קרל קפינס בסרט "המורה לאנגלית ", בכיכובה של ג'וליאן מור.

ב-3 באפריל 2014 שב לגלם את נתן דיטרויט בקונצרט של המחזמר "ברנשים וחתיכות" אשר הועלה בקרנגי הול, לצד פטריק וילסון, סיירה בוגס ומייגן מולאלי. כמו כן, השתתף בתפקיד גורדון מקארן בסרט הטלוויזיה "הכסף", לצד ברנדן גליסון, ריי ליוטה ואנדראה רייסבורו. ב-17 בנובמבר באותה שנה השתתף בקונצרט "Everybody, Rise! A Celebration of Elaine Stritch".

בין השנים 2014–2015 גילם את ג'יימס ויקר בהפקה המקורית של המחזה "It's Only a Play" בברודוויי, אשר הועלתה בתיאטרון ג'רלד שונפלד.

בשנת 2016 גילם את ד"ר פטרוב בסרט "קרי פילבי", בכיכובה של בל פאולי. ב-17 בנובמבר באותה שנה השתתף בקונצרט "Angela Lansbury - A Celebration". כמו כן, גילם את אף. לי ביילי בעשרה פרקים בסדרת הטלוויזיה "אמריקה נגד או. ג'יי. סימפסון: סיפור פשע אמריקאי".

בין השנים 2016–2017 גילם את וולטר בארנס בהפקה המחודשת של המחזה "עמוד השער" בברודוויי, אשר הועלתה בתיאטרון ברודהרסט, לצד ג'ון גודמן והולנד טיילור. על תפקיד זה היה מועמד לפרס טוני לביצוע הטוב ביותר על ידי שחקן משנה במחזה, ולפרס דרמה דסק ולפרס מעגל המבקרים החיצוני לשחקן משנה יוצא מהכלל במחזה.

בשנת 2017, הוא השתתף בתפקיד הרולד בסרט "סידני הול", בכיכובם של לוגאן לרמן ואל פנינג.

בשנת 2018 גילם את דמויותיהם של רוי כהן, פריור 2 והמלאך אנטארקטיקה בהפקה המחודשת של המחזה "מלאכים באמריקה" בברודוויי, אשר הועלתה בתיאטרון ניל סיימון. על תפקיד זה זכה בפרס טוני לביצוע הטוב ביותר על ידי שחקן משנה במחזה, בפרס דרמה דסק ובפרס מעגל המבקרים החיצוני לשחקן משנה יוצא מהכלל במחזה. באותה שנה השתתף בתפקיד אברהם סטרן בפרק "Abraham Stern (No. 100)" בסדרת הטלוויזיה "הרשימה השחורה".

בשנת 2019 גילם את גרי בהפקה המקורית של המחזה "גרי: המשכון לטיטוס אנדרוניקוס" בברודוויי, אשר הועלתה בתיאטרון בות.

 2020–הווה 
בשנת 2020, ליין השתתף בתפקיד לואיס מיצ'נר בעשרה פרקים בסדרת הטלוויזיה "פני דרדפול: עיר המלאכים".

בין השנים 2021–2022 גילם את טדי דימס בשבעה פרקים בסדרת הטלוויזיה "רק רוצחים בבניין", בכיכובם של סטיב מרטין, מרטין שורט, וסלינה גומז. על תפקיד זה זכה בפרס אמי לבידור בפריים טיים לשחקן אורח יוצא מהכלל בסדרה קומית.

בין השנים 2022–2023 גילם את וורד מקאליסטר באחד עשר פרקים בסדרת הטלוויזיה "העידן המוזהב".

בשנת 2023 גילם את אירווינג סולטן בהפקה המקורית של המחזה "Pictures from Home" בברודוויי, אשר הועלתה בסטודיו 54, לצד זואי ואנאמייקר. כמו כן, גילם את רוג'ר בסרט האימה של ארי אסטר "בו מפחד", את האריס בסרט "Dicks: The Musical", ושב לדבב את טימון בסרט הקצר "היה היה סטודיו". ב-12 באוקטובר באותה שנה שב לגלם את מקס ביאליסטוק בהופעת אורח בערב הפתיחה של המחזמר "גוטנברג! המחזמר!", בכיכובם של ג'וש גד ואנדרו ראנלס.

בשנת 2024 דיבב את לונו בסרט "תחת כישוף", וגילם את דומיניק דאן בחמישה פרקים בסדרת הטלוויזיה "מפלצות: הסיפור של לייל ואריק מננדז". כמו כן, השתתף בתפקיד פיליפ קרוס בפרק "Subscription to Murder" בסדרת הטלוויזיה "אלזבת'". באותה שנה הוענק לו פרס דרמה דסק למפעל חיים.

ב-16 בפברואר 2025, הוא הופיע בפרק "SNL: חגיגות היובל" בסדרת הטלוויזיה "סאטרדיי נייט לייב".

 חיים אישיים 
ליין יצא מהארון בפומבי כהומוסקסואל בתחילת שנות ה-40 לחייו לאחר רצח מת'יו שפרד. הוא משמש חלק מחבר הנאמנים של העמותה " Broadway Cares/Equity Fights AIDS".

בנובמבר 2015 נישא לבן זוגו, המפיק והמחזאי, דוולין אליוט.

 תיאטרון 
שנהשםתפקידמיקוםהערות שוליים1982–1983Present Laughterרולנד מולתיאטרון Circle in the Square1983מרליןהנסיך פרגוסתיאטרון מארק הלינגר1984What About Luv?האריתיאטרון ג'ק לורנסShe Stoops to Conquerטוני לומפקיןתיאטרון טריפקלס1985מידה כנגד מידהפומפיוסתיאטרון דלקורטהרוח בערבי הנחלקרפדהתיאטרון נדרלנדר1986The Common Pursuitניק פינצ'לינגתיאטרון פרומנייד1987Claptrapהארווי ויטקרפטניו יורק סיטי סנטר1987–1988בדרך לברודווייסטנליסיבוב הופעות בארצות הברית1988The Film Societyג'ונתן בלטוןתיאטרון מקגין-קזייל1989In a Pig's Valiseג'יימס טקסיThe Lisbon Traviataמנדיניו יורק סיטי סנטר1989–1990תיאטרון פרומנייד1990הרגלים רעיםד"ר ג'ייסון פפר/ יו גמבסניו יורק סיטי סנטרSome Americans Abroadהנרי מקנילתיאטרון ויויאן באומונט1991Lips Together, Teeth Apartסם טרומןניו יורק סיטי סנטרעל זמן שאולמר ברינקתיאטרון Circle in the Square1992–1993ברנשים וחתיכותנתן דיטרויטתיאטרון מרטין בק1993–1994Laughter on the 23rd Floorמקס פרינסתיאטרון ריצ'רד רודג'רס1994אהבה! אומץ! חמלה!באז האוזרניו יורק סיטי סנטר1995תיאטרון וולטר קר1996–1997דבר מצחיק קרה לי בדרך לפורוםפרולוגוס, פסדולוסתיאטרון סנט ג'יימס1998"Mizlansky/Zilinsky or "Schmucksדייוויד מיזלנסקיניו יורק סיטי סנטר2000The Man Who Came to Dinnerשרידן וייטסיידתיאטרון אמריקן איירליינס2001המפיקיםמקס ביאליסטוקתיאטרון קאדילק פאלאס, שיקגו2001–2002תיאטרון סנט ג'יימס2003The Play What I Wroteשחקן אורח מסתוריתיאטרון ליסיוםTrumbo: Red White and Blacklistedדלטון טרומבותיאטרון וסט סייד2003–2004המפיקיםמקס ביאליסטוקתיאטרון סנט ג'יימס2004באטליבן באטליחברת תיאטרון האנינגטון, בוסטוןהצפרדעיםדיוניסוסתיאטרון ויויאן באומונטהמפיקיםמקס ביאליסטוקתיאטרון דרורי ליין, וסט אנד2005Dedication or the Stuff of Dreamsלו ננקלתיאטרון Aתפוס אותי אם תוכלהנראטיסדנא בניו יורק2005–2006הזוג המוזראוסקר מדיסוןתיאטרון ברוקס אטקינסון2006–2007באטליבן באטליתיאטרון בות2007תפוס אותי אם תוכלהנראטיסדנא בניו יורק2008נובמברצ'ארלס סמיתתיאטרון אתל ברימור2009מחכים לגודואסטראגוןסטודיו 542009–2010משפחת אדמסגומז אדמסתיאטרון אוריינטל, שיקגו2010–2011תיאטרון לונט פונטיין2013The Nanceצ'ונסיתיאטרון ליסיום2014ברנשים וחתיכותנתן דיטרויטקרנגי הול2014–2015It's Only a Playג'יימס ויקרתיאטרון ג'רלד שונפלד2016–2017עמוד השערוולטר בארנסתיאטרון ברודהרסט2018מלאכים באמריקהרוי כהן
פריור 2
המלאך אנטארקטיקהתיאטרון ניל סיימון2019גרי: המשכון לטיטוס אנדרוניקוסגריתיאטרון בות2023Pictures from Homeאירווינג סולטןסטודיו 54
מודגש – הפקת ברודוויי או וסט אנד

 כמפיק 
שנהשםמיקוםהערות שוליים2008תלכי איתי מתוך שינהתיאטרון רחוב בליקר

 פילמוגרפיה 
 קולנוע 
שנהשםתפקידהערותהערות שוליים1987עשבי פראהרולד אלן—1989האחיות לימוןצ'רלי סורל1990ג'ו נגד הוולקנובו1991 הוא אמר, היא אמרהוולי תורמןפרנקי וג'וניטים1993החיים עם מייקיאד צ'פמןהחיים לפי משפחת אדאמספקיד קבלה1994מלך האריותטימוןדיבוב1996מסביב לעולם עם טימון ופומבהכלוב הציפוריםאלברט—1997הצילו! עכבר בבית!ארני סמונץ—1998מלך האריות 2: מלכות סימבהטימוןדיבוב1999סטיוארט ליטלסנובלבמבט ראשוןפיל ובסטר—2000גדולה מהחייםאירווינג מנספילדLove's Labour's Lostקוסטרדטיטאןפרידדיבובטריקסיקירק סטנס—2002סטיוארט ליטל 2סנובלדיבובאוסטין פאוורס - גולדממבראיש דיסקו מסתורי—ניקולס ניקלביוינסנט קראמלס2004חיית המחמד של המורהספוט/ סקוטדיבובWin a Date with Tad Hamilton!ריצ'רד לוי הנהג—מלך האריות 3: האקונה מאטאטהטימוןדיבוב2005המפיקיםמקס ביאליסטוק—2007טרומבובתפקיד עצמודוקומנטרי2008אולי תתבגר?ארט קרמב—2009אסטרו בויהאמגדיבוב2010מפצח האגוזיםדוד אלברט—2012מראה מראה: הסיפור האמיתיברייטון2013המורה לאנגלית קרל קפינס2016קרי פילביד"ר פטרובNo Pay, Nudityהרשל2017סידני הולהרולדהתיאטרון הלאומי בהופעה חיה: מלאכים באמריקהרוי כהן2023בו מפחדרוג'רDicks: The Musicalהאריסהיה היה סטודיוטימוןדיבוב; סרט קצר2024תחת כישוףלונו - אורקל הירחדיבוב

 טלוויזיה 
שנהשםתפקידהערותהערות שוליים1982One of the Boysג'ונתן ברנס13 פרקים1983הופעות גדולותעכברפרק: "אליס בארץ הפלאות"1985מיאמי מחלק מוסרמורטי פרייספרק: "Buddies"1989–1991The Days and Nights of Molly Doddבינג שלימר, הרמן4 פרקים1995פרייז'רפילפרק: "Fool Me Once, Shame on You, Fool Me Twice..."טימון ופומבהטימוןדיבוב; 10 פרקים1996The Boys Next Doorנורמן בולנסקיסרט טלוויזיה1997סאטרדיי נייט לייבבתפקיד עצמו (מנחה)פרק: "נייתן ליין/ מטאליקה"Merry Christmas, George Baileyקלרנססרט טלוויזיה1998משתגעים מאהבהנייתן טוויליפרק: "Good Old Reliable Nathan"1998–1999Encore! Encore!ג'וזף פינוני12 פרקים1999–2000ג'ורג' ומרתהג'ורג'דיבוב; 26 פרקים2000The Man Who Came to Dinnerשרידן וייטסיידסרט טלוויזיהFind Out Whyטימוןדיבוב; 8 פרקים2000–2002חיית המחמד של המורהספוט הלפרמןדיבוב; 34 פרקים2001Laughter on the 23rd Floorמקס פרינססרט טלוויזיה2002סקס והעיר הגדולהבובי פייןפרק: "I Love a Charade"2004תרגיעבתפקיד עצמופרק: "Opening Night"פשוט נהדרתקונץפרק: "White Box"2007רוק 30אדי דונגיפרק: "The Fighting Irish"2008A Muppets Christmas: Letters to Santaהשוטר מיניסרט טלוויזיה2010–2019משפחה מודרניתפפר זלצמן10 פרקים2012–2014האישה הטובהקלארק היידן15 פרקים2014הכסףגורדון מקארןסרט טלוויזיהDon Rickles: One Night Onlyבתפקיד עצמוספיישל טלוויזיוניהופעה חיה מלינקולן סנטר: The Nanceצ'ונסי מיילסהסרטה של המחזה2015המופע של ג'ים גפיגןבתפקיד עצמופרק: "Wonderful"2016אמריקה נגד או. ג'יי. סימפסון: סיפור פשע אמריקאיאף. לי ביילי10 פרקיםDifficult Peopleבתפקיד עצמופרק: "Kessler Epstein Foundation"מאיה ומרטיקונור גריפילדפרק: "Steve Martin & Tina Fey"2018הרשימה השחורהאברהם סטרןפרק: "Abraham Stern (No. 100)"2020פני דרדפול: עיר המלאכיםלואיס מיצ'נר10 פרקים2021–2022רק רוצחים בבנייןטדי דימס7 פרקים2022–2023העידן המוזהבוורד מקאליסטר11 פרקים2024מפלצות: הסיפור של לייל ואריק מננדזדומיניק דאן5 פרקיםאלזבת'פיליפ קרוספרק: "Subscription to Murder"2025מיד-סנצ'ורי מודרן (אנ')באני שניידרמןתפקיד ראשי; 10 פרקים

 משחקי וידאו 
שנהשםתפקידהערותהערות שוליים1994Animated StoryBook: The Lion Kingטימוןדיבוב2004Timon & Pumbaa Virtual Safari 1.5Who Wants to Be King of the Jungle

פרסים ומועמדויות
שנהפרויקט מועמדפרסקטגוריהתוצאההערות שוליים1983Present Laughterפרס דרמה דסקשחקן משנה יוצא מהכלל במחזה1990The Lisbon Traviataשחקן ראשי יוצא מהכלל במחזה1992ברנשים וחתיכותפרס דרמה דסקשחקן ראשי יוצא מהכלל במחזמרפרס מעגל המבקרים החיצוניפרס טוניהביצוע הטוב ביותר על ידי שחקן ראשי במחזמרפרס אוביהצטיינות מתמשכת בביצוע1995אהבה! אומץ! חמלה!פרס דרמה דסקשחקן משנה יוצא מהכלל במחזהפרייז'רפרס אמי לבידור בפריים טייםשחקן אורח יוצא מהכלל בסדרה קומית1996דבר מצחיק קרה לי בדרך לפורוםפרס טוניהביצוע הטוב ביותר על ידי שחקן ראשי במחזמרפרס דרמה דסקשחקן ראשי יוצא מהכלל במחזמרפרס מעגל המבקרים החיצוניטימון ופומבהפרס אמי לבידור בשעות היוםמבצע יוצא מהכלל בתוכנית אנימציהג'פריפרס הקומדיה האמריקאיתשחקן המשנה המצחיק ביותר בסרט1997כלוב הציפוריםהשחקן הראשי המצחיק ביותר בסרטפרס גלובוס הזהבהשחקן הטוב ביותר - סרט מוזיקלי או קומדיהפרס גילדת שחקני המסךצוות השחקנים הטוב ביותר בסרט קולנועשחקן המשנה הטוב ביותר בסרט קולנועפרס אגודת מבקרי הקולנוע של שיקגושחקן המשנה הטוב ביותרפרסי הסרטים והטלוויזיה של MTVהצמד הטוב ביותר (עם רובין ויליאמס)פרס סטלייטהשחקן הטוב ביותר - קומדיה או מוזיקלי1998משתגעים מאהבהפרס אמי לבידור בפריים טייםשחקן אורח יוצא מהכלל בסדרה קומית2000ג'ורג' ומרתהפרס אמי לבידור בשעות היוםמבצע יוצא מהכלל בתוכנית אנימציה2001חיית המחמד של המורההמפיקיםפרס טוניהביצוע הטוב ביותר על ידי שחקן ראשי במחזמרפרס דרמה דסקשחקן ראשי יוצא מהכלל במחזמרפרס מעגל המבקרים החיצוני2002פרסי התקשורת של הליגה ההומו-לסבית נגד השמצהפרס ויטו רוסו2005המפיקיםפרס אוליבייההשחקן הטוב ביותר במחזמר2006Dedication or The Stuff of Dreamsפרס דרמה דסקשחקן ראשי יוצא מהכלל במחזההמפיקיםפרס גלובוס הזהבהשחקן הטוב ביותר - סרט מוזיקלי או קומדיה2008היכל התהילה של התיאטרון האמריקאי2009מחכים לגודופרס מעגל המבקרים החיצונישחקן ראשי יוצא מהכלל במחזה2010פרס ליגת הדרמההישג נכבד בתיאטרון מוזיקלימשפחת אדמספרס מעגל המבקרים החיצונישחקן ראשי יוצא מהכלל במחזמרפרס דרמה דסק2011משפחה מודרניתפרס אמי לבידור בפריים טייםשחקן אורח יוצא מהכלל בסדרה קומית2013The Nanceפרס טוניהביצוע הטוב ביותר על ידי שחקן ראשי במחזהפרס דרמה דסקשחקן ראשי יוצא מהכלל במחזהפרס מעגל המבקרים החיצוניפרס ליגת הדרמהביצועים נכבדיםהאישה הטובהפרס אמי לבידור בפריים טייםשחקן אורח יוצא מהכלל בסדרת דרמהמשפחה מודרניתשחקן אורח יוצא מהכלל בסדרה קומית20142017עמוד השערפרס טוניהביצוע הטוב ביותר על ידי שחקן משנה במחזהפרס מעגל המבקרים החיצונישחקן משנה יוצא מהכלל במחזהפרס דרמה דסק2018מלאכים באמריקה: פנטזיה הומוסקסואלית על נושאים לאומייםפרס טוניהביצוע הטוב ביותר על ידי שחקן משנה במחזהפרס מעגל המבקרים החיצונישחקן משנה יוצא מהכלל במחזהפרס דרמה דסק2019פרס עולם התיאטרוןפרס ג'ון ויליס למפעל חיים2022רק רוצחים בבנייןפרס אמי לבידור בפריים טייםשחקן אורח יוצא מהכלל בסדרה קומית2023פרס דוריאןפרס הכוכב העל זמני של השנה2024להקת תיאטרון Signatureפרס סטיבן סונדהייםפרס דרמה דסקפרס הרולד ס. פרינס למפעל חייםהעידן המוזהבפרס גילדת שחקני המסךצוות השחקנים הטוב ביותר בסדרת דרמה

קישורים חיצוניים

 נייתן ליין, באתר Playbill
 נייתן ליין, באתר Internet Off-Broadway Database
 נייתן ליין, באתר Internet Broadway Database


 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:קומיקאים אמריקאים
קטגוריה:שחקנים הומוסקסואלים
קטגוריה:להט"בים אמריקאים
קטגוריה:שחקנים להט"בים אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אמי בשעות היום: הופעה בתוכנית אנימציה
קטגוריה:אישים זוכי פרס דרמה דסק
קטגוריה:זוכי פרס טוני: שחקנים
קטגוריה:זוכי פרס אובי
קטגוריה:אמריקאים ממוצא אירי
קטגוריה:אמריקאים שנולדו ב-1956
קטגוריה:שחקני מחזות זמר